
Pretendentai į Kriminalinės žvalgybos valdybos K2 skyriaus vyresniojo agento pareigybę privalo pateikti šiuos dokumentus (kopijas): 

· Prašymą.
· Pasą ar asmens tapatybės kortelę. 
· Diplomą.
· Vairuotojo pažymėjimą (B kategorijos).
· Gyvenimo aprašymą (CV).
· Pažymą apie užsienio kalbos mokėjimo lygį, patvirtintą Akredituotų asmenų (A2 lygiu).
·   Leidimo dirbti ar susipažinti su įslaptinta informacija kopiją (jei yra).
· Specializuotosios medicininės ekspertizės pažymą (jei yra).
· Privačių interesų deklaraciją.
Dokumentai priimami iki 2026-10-22 el. paštu atrankos@vat.lt 
Telefonai pasiteirauti: +370 706 63129  arba +370 706 63086  


LIETUVOS RESPUBLIKOS VADOVYBĖS APSAUGOS TARNYBOS
KRIMINALINĖS ŽVALGYBOS VALDYBOS K2 SKYRIAUS VYRESNIOJO AGENTO 
PAREIGYBĖS APRAŠYMAS

I SKYRIUS
PAREIGYBĖS CHARAKTERISTIKA

1. Lietuvos Respublikos vadovybės apsaugos tarnybos (toliau – Tarnyba) Kriminalinės žvalgybos valdybos (toliau – Valdyba) K2 skyriaus (toliau – Skyrius) vyresnysis agentas yra valstybės pareigūnas.
2. [bookmark: _Hlk42498984]Šias pareigas einantis valstybės pareigūnas yra tiesiogiai pavaldus Skyriaus viršininkui. 

II SKYRIUS
VEIKLOS SRITIS

3. Specialiosios veiklos sritis – saugomų asmenų ir saugomų objektų apsauga.

III SKYRIUS
PAREIGYBĖS SPECIALIZACIJA

4. Skyriaus vyresnysis agentas vykdo kriminalinę žvalgybą, nukreiptą į smurtinio pobūdžio nusikalstamų veikų prieš saugomus asmenis ir objektus prevenciją ir užkardymą, atliekant pavienius kriminalinės žvalgybos ir kitus veiksmus Tarnybos saugomų asmenų vizitų, renginių ir išvykų Lietuvoje metu, informacijos tikrinimuose bei kriminalinės žvalgybos tyrimuose.

IV SKYRIUS
FUNKCIJOS

5. Šias pareigas einantis valstybės pareigūnas vykdo šias funkcijas:
5.1. vykdo kriminalinę žvalgybą, renka, tikrina ir panaudoja teroro aktų, smurtinių išpuolių ir kitų teisės pažeidimų prevencijai aktualią informaciją prieš saugomus asmenis ir saugomus objektus;
5.2. [bookmark: _Hlk43370548][bookmark: _Hlk534622310]pagal kompetenciją šalina rizikos veiksnius, galinčius diskredituoti vadovybę;
5.3. saugo vadovybę nuo neteisėto informacijos rinkimo;
5.4. atlieka visuomenės informavimo priemonėse skleidžiamos viešosios informacijos, aktualios grėsmės saugomiems asmenims vertinimui, pavienių asmenų destruktyvaus elgesio rizikos vertinimui ir valdymui, stebėseną (SOCMINT ir OSINT);
5.5. pagal kompetenciją atlieka funkcijas, susijusias su registrų, duomenų bazių ir informacinių sistemų duomenų tvarkymu;
5.6. vykdo grėsmės LR oficialiems svečiams vertinimus, rengia grėsmės vertinimo pažymas;
5.7. vykdo Lietuvos policijos įstaigų, kriminalinės policijos padalinių ir Valstybės saugumo departamento informavimą apie saugomų asmenų lankymąsi Lietuvos teritorijoje, gauna aktualią informaciją apie grėsmę ir kitus pavojus saugomiems asmenims lankytinose vietose;
5.8. atlieka grėsmės saugomiems asmenims vertinimus, rengia grėsmės vertinimo pažymas;
5.9. vykdo pavienius kriminalinės žvalgybos veiksmus saugomų asmenų vizitų, renginių ir išvykų Lietuvoje metu;
5.10. vykdo pavienius kriminalinės žvalgybos veiksmus destruktyvaus elgesio rizikos vertinimo ir valdymo tyrimuose, kituose Valdybos vykdomuose kriminalinės žvalgybos tyrimuose ir informacijos tikrinimuose;
5.11. vykdo kriminalinės žvalgybos informacijos tikrinimus ir kriminalinės žvalgybos tyrimus;
5.12. vykdo asmenų, būsiančių šalia saugomų asmenų, asmenų, siekiančių patekti į saugomus objektus, ir asmenų, teikiančių paslaugas saugomiems asmenims, tikrinimus aktualiose informacinėse sistemose;
5.13. vykdo gyventojų šalia saugomų objektų, saugomų asmenų gyvenamųjų vietų tikrinimus;
5.14. šalia saugomų asmenų gyvenamųjų vietų atlieka kriminogeninės situacijos stebėseną, teikia informaciją apie aktualius įvykius Tarnybos vadovybei;
5.15. naudoja bepiločius orlaivius (dronus) taikant kriminalinės žvalgybos informacijos rinkimo būdus;
5.16. naudoja bepiločių orlaivių (dronų) valdymo blokavimo įrenginius;
5.17. atlieka judriojo ryšio bazinių stočių veiklą imituojančių įrenginių, kitų nesankcionuotų, prasiskverbiančio pobūdžio informacijos rinkimo techninių priemonių paiešką ir identifikavimą, šias priemones taikančių asmenų nustatymą saugomų asmenų vizitų, renginių ir išvykų metu;
5.18. tvarko kriminalinės žvalgybos bylas, kitą įslaptintą dokumentaciją;
5.19. bendradarbiauja su Tarnybos struktūriniais padaliniais, kriminalinės žvalgybos subjektais, žvalgybos institucijomis, Lietuvos Respublikos teisėsaugos įstaigomis;
5.20. vykdo kitus su Tarnybos, Valdybos ar Skyriaus funkcijomis susijusius Valdybos ar Skyriaus viršininko nenuolatinio pobūdžio nurodymus ir pavedimus.

V SKYRIUS
SPECIALIEJI REIKALAVIMAI

6. Valstybės pareigūnas, einantis šias pareigas, turi atitikti šiuos specialiuosius reikalavimus:
6.1. turėti ne žemesnį išsilavinimą kaip aukštasis neuniversitetinis, iki 2009 m. įgytas aukštesnysis arba iki 1995 m. įgytas specialusis vidurinis išsilavinimas;
6.2. būti susipažinusiam su Europos Sąjungos teisės aktais, Vadovybės apsaugos įstatymu, Valstybės ir tarnybos paslapčių įstatymu, Kriminalinės žvalgybos įstatymu, Tarnybos nuostatais, Skyriaus nuostatais bei su kitais Lietuvos Respublikos įstatymais ir teisės aktais, reglamentuojančiais Tarnybos (tarnybinę) veiklą;
6.3. atitikti teisės aktuose nustatytus sveikatos būklės reikalavimus (II skiltis);
6.4. [bookmark: _Hlk198887337][bookmark: _Hlk198885825]atitikti teisės aktuose nustatytus fizinio pasirengimo, fizinės prievartos veiksmų atlikimo, šaudymo reikalavimus (II lygis) ir kitus Tarnybos direktoriaus nustatytus specialiuosius reikalavimus;  
6.5. mokėti anglų, vokiečių arba prancūzų kalbą ne žemesniu kaip  A2 lygiu (pagal „Europass“);
6.6. mokėti dirbti Microsoft Office programiniu paketu ir interneto naršyklėmis;
6.7. turėti vairuotojo pažymėjimą, suteikiantį teisę vairuoti B kategorijos transporto priemones;
6.8. atitikti teisės aktuose nustatytus reikalavimus, būtinus išduodant leidimą dirbti ar susipažinti su įslaptinta informacija, žymima slaptumo žyma „Slaptai“.

VI SKYRIUS
KOMPETENCIJOS

7. [bookmark: _Hlk42503041][bookmark: _Hlk43213958]Bendrosios kompetencijos ir pakankami jų lygiai:
7.1. vertės visuomenei kūrimas - 2;
7.2. organizuotumas – 2;
7.3. patikimumas ir atsakingumas – 2;
7.4. analizė ir pagrindimas – 3;
7.5. komunikacija – 3.
8. Specifinės kompetencijos ir pakankami jų lygiai (išsirinkti 2):
8.1. informacijos valdymas – 3;
8.2. konfliktų valdymas – 3.
9. Profesinės kompetencijos ir pakankami jų lygiai:
9.1. kriminalinė žvalgyba užtikrinant saugomų asmenų ir objektų saugumą – 3.


